नई दिल्ली: उत्तर प्रदेश के मुरादाबाद जिले की मैनाठेर थाना क्षेत्र में बुधवार को चकरोड की पैमाइश करने गई प्रशासनिक और पुलिस टीम पर जानलेवा हमला किया गया. इस मामले में पुलिस ने महिला सहित तीन लोगों को गिरफ्तार किया है. गोवर्धनपुर ग्राम में ब्रजेश कुमार शर्मा ने शिकायत की थी कि राजपाल सिंह और उसके परिजनों ने चकरोड को तोड़कर उस पर अवैध रूप से कब्जा किया है. शिकायती पत्र मिलने के बाद मामले का निस्तारण करने बुधवार को प्रशासनिक और पुलिस टीम पहुंची थी.